Aarhuus Stifts-Tidende, 1847-12-01
Fra Auctionsholder Packness's nye Commissions-Contoir i Veile anvises endvidere til Salg: 1. En Gaard. 1 1/2 Miil fra Veile, med gode og velvedligeholdte Bindingsværks og teglhængte Bygninger med gibsede og malede Værelser, og et Areal af 77 Tdr. Land g. M., frugtbare Jorder til Taxten 14 og 16, samlede rundt om Gaarden og inddeelte i 9 Jndtægter. Besætningen er 6 Heste, 24 Køer og 12 Faar; Udsæden er 6 Tdr. Rug. 1 1/2 Tdr. Hvede, 15 Tdr. Byg og 20 Tdr. Havre, foruden Ærter Kartofler og Sommer hvede, Hartkornet er 7 Tdr. 2 Skp. 1 Fdk. 1 1/2 Alb.; Tørvejord haves overflødigt, og Skoven paa 6 Tdr. Land, meest Eeg, afgiver Gavningstræ og Brændsel, til Fornødenhed. 2. En Vandmølle, nær ved Horsens og Skanderborg, af Mølleskyld 13 Tdr., og med et Jordtilliggende af c. 200 Tdr. Land, hvorpaa er kun 2 Tdr. 6 Skpr. Hr.; den har grundmurede og vel vedligeholdte Bygninger. Tørvejord i Overflødighed og Skov til Fornødenhed; alle Indretningerne ere gode, og Beliggenheden overmaade skjøn; den har ogsaa en fortrinlig have med mange og gode Frugttræer. Vandkraften er overordentlig stor til alle Aarets Tider, og egner sig til et større Fabrikanlæg. Møllen har 3 Vandhjul, 5 Qværne og et Stampeværk, der indbringer c. 400 Rbd. aarl. ved Affaldet fedes aarligt 30 Sviin og holdes ligesaamange Grise, hvoraf Jndtægten er c. 500 Rbd. aarl.; den har tillige en betydelig Aale- og Ørredfangst, der giver et aarligt Udbytte af omtrent 400 Rbd. Saavel Kornmøllen som Stampeværket har stor Næring, og Afsætningen af Korn er meget stor, saa der bestandig har været indkjøbt betydeligt; Besætningen er 4 Heste, 14 Qvæghøveder og 60 Faar; Udsæden er 12 T. Rug. 4 Tdr. Boghvede, 10 Tdr. Havre og 6 Td. Kartofler, Høvlen er c. 50 Læs af bedste Qvalitet; Mergel haves i Overflødighed. Denne fordeelagtige Eiendom kan kjøbes billigt og paa saare favorable Pengevilkaar, den kan ogsaa bortbyttes med en lille Eiendom i en behagelig Egn. 3 En Kro i Veile Amt, 4 Mile nordvest for Veile, med et Areal af c. 100 Tdr. Land, som har den bedste Beliggenhed, og hvoraf det Halve er af meget god Qvalitet Mergel haves midt i Marken og er let at komme til, men er endnu ikke anvendt, og Tørvejord haves i Overflødighed. Besætningen er 4 Heste, 20 Qvæg hoveder og 14 Faar, men den kan meget forøges. Kroen har god Søgning og den har Handelsprivilegium, hvorved en dygtig og til Handel vel skikket Mand vilde kunne gjøre gode Affairer. Bygningerne ere grundmurede og næsten nye. Pengevilkaarene kunne rette sig efter en solid Kjøbers Leilighed. 5. En Gaard, 2 Mile nordvest for Veile, med et Areal af c. 130 Tdr. Land, og Tørvejord af aldeles udmærket Slags i Overflødighed; den har en Besætning af 4 Heste, 20 Fækreaturer og 20 Faar. Stuehuset er 14 Fag grundmuret og vel indrettet, Udhusene ere 42 Fag. deels Grundmuur, deels Bindingsværk og velvedligeholdte. Udsæden er 10 Tdr. Rug, 16 Tdr. Havre, 5 Tdr. Byg og 3 Tdr. Boghvede, Havlen er kun lille, men kan ved Grøftning og Overrisling betydeligt forbedres Kjøbesummen er billig og over Halvdelen kan blive indestaaende. 5. 200 Tdr. Land Fredskov, paa Østkysten af Jylland, med Skovskyld 2 Tdr. 4 Skpr. 2 Fdkr.; omtrent 1/4 Deel, er fortrinlig god Skov, dog meest unge Træer, men af udmærket Bestand, Eeg og Bog, og ranke smukke Træer fra 26 til 24 Tom. Diameter i Kjøvlet; Resten er tildeels uopskjærlig Tørvejord, der burde beplantes, hvortil det særdeles egner sig; det Hele er smukt arronderet jevnt Land og ligger kun 1 Miil fra Udskibningssted. Denne Eiendom kan kjøbes billigt, og den kan ogsaa bortbyttes mod en anden, ligemeget om paa Landet eller i Kjøbstad.